CELEX: 31991R1872
Language: el
Date: 1991-06-28
Title: Κανονισμός (ΕΟΚ) αριθ. 1872/91 της Επιτροπής της 28ης Ιουνίου 1991 περί τροποποιήσεως του κανονισμού (ΕΟΚ) αριθ. 2213/83 που καθορίζει τους κανόνες ποιότητας για τα κρεμμύδια και τα ραδίκια witloof όσον αφορά τα χαρακτηριστικά της κατηγορίας ΙΙ για τα ραδίκια witloof

Avis juridique important

|

31991R1872

Κανονισμός (ΕΟΚ) αριθ. 1872/91 της Επιτροπής της 28ης Ιουνίου 1991 περί τροποποιήσεως του κανονισμού (ΕΟΚ) αριθ. 2213/83 που καθορίζει τους κανόνες ποιότητας για τα κρεμμύδια και τα ραδίκια witloof όσον αφορά τα χαρακτηριστικά της κατηγορίας ΙΙ για τα ραδίκια witloof  

Επίσημη Εφημερίδα αριθ. L 168 της 29/06/1991 σ. 0060 - 0060 Φινλανδική ειδική έκδοση: Κεφάλαιο 3 τόμος 38 σ. 0035  Σουηδική ειδική έκδοση: Κεφάλαιο 3 τόμος 38 σ. 0035 

ΚΑΝΟΝΙΣΜΟΣ (ΕΟΚ) αριθ. 1872/91 ΤΗΣ ΕΠΙΤΡΟΠΗΣ  της 28ης Ιουνίου 1991  περί τροποποιήσεως του κανονισμού (ΕΟΚ) αριθ. 2213/83 που καθορίζει τους κανόνες ποιότητας για τα κρεμμύδια και τα ραδίκια wirloof όσον αφορά τα χαρακτηριστικά της κατηγορίας ΙΙ  για τα ραδίκια witloofΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 2 παράγραφος 2, εδάφιο  δεύτερο,  Εκτιμώντας:  ότι ο κανονισμός (ΕΟΚ) αριθ. 2213/83 της Επιτροπής (3) καθόρισε τους κανόνες ποιότητας για τα ραδίκια witloof προβλέποντας, μεταξύ άλλων, την κατηγορία ΙΙΙ- ότι με τον κανονισμό (ΕΟΚ) αριθ. 1764/90 της Επιτροπής (4) η κατηγορία ΙΙΙ εφαρμόζεται στα  ραδίκια witloof μέχρι τις 30 Ιουνίου 1991- ότι το τέλος της εφαρμογής του μέσου αυτού εξαιρεί από την αγορά προϊόντα εμπορεύσιμης ποιότητας που δεν ανταποκρίνονται στα χαρακτηριστικά της κατηγορίας ΙΙ όσον αφορά το σχήμα- ότι χρειάζεται να εισαχθεί στην  τροποποίηση της ισχύος του κανόνα, για τα ραδίκια witloof-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙ του κανονισμού (ΕΟΚ) αριθ. 2213/83 τροποποιείται ως εξής:  1. Στο μέρος ΙΙ. Διατάξεις που αφορούν την ποιότητα, σημείο Β. ταξινόμηση, το ακόλουθο εδάφιο καταχωρείται στο σημείο iii) κατηγορία ΙΙ:  "Εξάλλου γίνονται δεκτές σε αυτήν την κατηγορία, με την προϋπόθεση να είναι τυποποιημένες χωριστά σε ομοιογενή συσκευασία και να ανταποκρίνονται σε όλες τις άλλες απαιτήσεις της κατηγορίας, οι κεφαλές (chicons) που έχουν ακανόνιστο σχήμα."  2. Στο μέρος V. Διατάξεις για την παρουσίαση, σημείο Β. παρουσίαση, η τελευταία παράγραφος αντικαθίσταται από το ακόλουθο κείμενο:  " Οι κεφαλές (chicons) που ταξινομούνται στην κατηγορία ΙΙ και έχουν ακανόνιστο σχήμα και αυτές της κατηγορίας ΙΙΙ πρέπει να παρουσιάζονται σε συσκευασία βάρους ίσου ή μεγαλύτερου από 7 χιλιόγραμμα."  3. Στο μέρος VI. Διατάξεις για τη σήμανση, η πρώτη περίπτωση σημείο Δ. εμπορικά χαρακτηριστικά, αντικαθίσταται από το ακόλουθο κείμενο:  "- κατηγορία, και, για την κατηγορία ΙΙ η ένδειξη "ακανόνιστο σχήμα", κατά περίπτωση, και, προαιρετικά ισοδύναμη εθνική ονομασία."  Άρθρο 2  Ο παρών κανονισμός αρχίζει να ισχύει την 1η Ιουλίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουνίου 1991. Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 150 της 15. 6. 1991, σ. 8. (3) ΕΕ αριθ. L 213 της 4. 8. 1983, σ. 13. (4) ΕΕ αριθ. L 162 της 28. 6. 1990, σ. 30.